नई दिल्ली। देश की राजधानी दिल्ली से सटे गाजियाबाद में सोमवार सुबह एक भयानक हादसा हो गया। गाजियाबाद के मोहन नगर इलाके में निर्माणाधीन मेट्रो का गार्डर अचानक नीचे गिर गया, जिससे सात लोग जख्मी हो गए। घायलों को इलाज के लिए नजदीकी अस्पताल में भर्ती कराया गया है। गार्डर गिरने से कई वाहनों को भी भारी नुकसान पहुंचा है। आपको बता दें कि दिल्ली के दिलशाद गार्डन से गाजियाबाद पुराने बस स्टैंड तक मेट्रो ट्रैक निर्माण का कार्य चल रहा है।